Atalanta BC

**Atalanta Bergamasca Calcio** ili samo **Atalanta**, je italijanski nogometni klub iz Bergama u pokrajini Lombardija. Nose nadimak *nerazzurri (crno-plavi)* zbog boja na dresovima. 

Svoje utakmice igraju u crno-plavim dresovima, sa crnim šorcem i čarapama.

Stadion kluba je Atleti Azzurri d'Italia koji ima 26,642 sjedećih mjesta. U Italiji se za Atalantu kaže da je *Regina delle provinciali* (kraljica provincijskih klubova) zbog činjenice da je klub često jedan od najboljih klubova uzimajući u obzir samo one koji ne dolaze iz velikih gradova.

Klub se često selio iz po raznim takmičenjima u Italiji, a od 2010. su standardni u Serie A u kojoj su odigrali 52. sezone.

Atalanta je u Italiji osvojila jedan trofej, a to je bio Kup 1963. godine. Uspjeli su doći do polufinala Kupa Pobjednika Kupova 1988. godine dok su se takmičili u Serie B.

Najznačajnije postignuće" Atalante " je pobjeda u talijanskom Kupu 1963.godine, još tri puta (1987. i 1996., 2019.) bila je finalistica. Klub je tri puta zaredom postao brončana medalja Serie A (na kraju Sezona 2018/19, 2019/20 i 2020/21). Trenutno mjesto glavnog trenera kluba zauzima Gian Piero Gasperini; kapetan kluba je Rafael Toloi.

Ovo je do danas najbolji rezultat u UEFA-inim takmičenjima nekog kluba koji se ne takmiči u najjačoj domaćoj ligi.

## Historija
Klub je osnovan 1907. godine. U Bergamu je nogometni klub postojao još od 1904. godine, a osnovali su ga bogati švicarski imigranti. Zvao se **FC Bergamo.** Rivalski klub **Atalanta** je nastao udruživanjem više sportskih društava u gradu. Ime je dobio po sportistkinji iz grčke mitologije. FIGC nije bio impresioniran novim klubom i nije zvanično priznao Atalantu do 1914. Trenutni klub je nastao kao rezultat spajanja Atalante i tima Bergamasca. Prvi klub je imao crno-bijele boje, dok je drugi nosio plavo-bijele dresove, a konačno spajanje desilo se 1924. i nastao je klub pod imenom **Atalanta Bergamasca di Ginnastica e Scherma**. 1928. godine se klub preselio na mjesto na kojem se nalazi trenutno.

Atalanta se ligi priključila 1929. godine. Prvi put su ušli u Serie A 1937. godine, ali su odmah izbačeni. Vratili su se 1940. i ostali u Serie A do 1959., da bi nakon toga jednu godinu proveli u Serie B. Poslije toga su se takmičili deset godina u najjačem takmičenju.

1973. su ispali u Serie B, te su se selili između takmičenja duži period. Najveći uspjeh u ligi im je peta pozicija 1948. godine, a 1981. su ispali skroz do Serie C1. Poslije toga su se brzo vratili u Serie A uz ispadanje 1987., 1994., 1998., 2003., 2005. i 2010. godine. Nakon promjene vlasništva 2011. su se vratili u Serie A u kojoj se takmiče i danas.

Što se tiče titula, tim je osvojio malo, jedini pehar je onaj koji su dobili osvajanjem Kupa 1963. godine. 

U Europi, uspjeli su doći do polufinala Kupa Pobjednika Kupova 1987. godine, a 1991. su u četvrtfinalu Kupa UEFA eliminisani od lokalnog rivala Intera koji je kasnije pobjedio Romu i osvojio to takmičenje.

## Reputacija
Tokom godina, Atalanta je zaradila reputaciju tima koji proizvodi igrače za druge timove, zbog njihove poznate politike sa mladim igračima koja im je omogućila da u njihovim redovima nastanu mnogi igrači koji su karijere nastavili u većim timovima. Imena kao što su Cristiano Doni, Andrea Consigli, Massimo Donati, Fabrizio Ferron, Sergio Floccari, Maurizio Ganz, Filippo Inzaghi, Paolo Montero, Sergio Porrini, Alessio Tacchinardi i Christian Vieri samo su neka od njih.

## Povučeni brojevi
**14** –  Federico Pisani, napadač – *posthumno*
**12** – posveta navijačima
**80** – Elio Corbani, radijski novinar.

## Predsjednici
Pregled svih predsjednika Atalante B.C.





## Reference

## Vanjske veze

* Official Atalanta BC Website
* Official Atalanta BC fan site
* ''Tutto Atalanta'': Atalanta Vijesti i tracevi
* Ruski site navijača Atalante